open-index/open-wikipedia-markdown huggingface dataset:
Atchison, Topeka and Santa Fe Railway

**Atchison, Topeka and Santa Fe Railway** , juga dikenali dengan singkatan **Santa Fe**, ialah salah satu rangkaian landasan keretapi yang terbesar di Amerika Syarikat. Syarikat ini mula-mula mendapat piagam pada Februari 1859. Walaupun nama landasan ini terkandung ibu negeri New Mexico, namun landasan utamanya tidak kesampaian di situ kerana tanahnya kurang sesuai untuk membina landasan yang perlu (Santa Fe terpaksa mendapat khidmat aliran cabang dari Lamy, New Mexico). Landasan pertama Santa Fe mencapai sempadan negeri Kansas/Colorado pada tahun 1873, kemudian berhubung dengan Pueblo, Colorado pada tahun 1876. Untuk menjana kelumayanan perusahaan kereta apinya, Santa Fe menubuhkan pejabat harta tanah serta menjual tanah ladang dengan geran tanah yang dikurniakan oleh Kongres; ladang-ladang baru ini kemudiannya mencetuskan permintaan untuk pengangkutan barang-barangan mahupun penumpang yang ditawarkan oleh Santa Fe.

Sebagai pembawa pembaharuan, Santa Fe ialah salah satu perintis perkhidmatan angkutan intermodal, sebuah perusahaan yang (sekali-sekala) merangkumi perkhidmatan kapal tunda dan penerbangan: the short-lived **Santa Fe Skyway**. Satu aliran bas membolehkan syarikat ini untuk meluaskan perkhidmatan pengangkutan penumpang kepada tempat-tempat yang sukar dicapai dengan rel, serta kapal feri di Teluk San Francisco yang melengkapkan perjalanan ke arah barat hingga ke pantai Lautan Pasifik. Atchison, Topeka and Santa Fe Railway menutup operasi secara rasminya pada 31 Disember 1996, apabila ia bergabung dengan Burlington Northern Railroad untuk menjadi Burlington Northern and Santa Fe Railway.

## Pautan luar
MT Cendanawati

**MT Cendanawati** merupakan sebuah kapal tangki minyak yang membawa muatan minyak pelincir milik Indonesia. Kapal ini telah karam pada 12 September 2011 akibat berlanggar dengan kapal MT Cosmic 10 di kedudukan lapan batu nautika (14.4 kilometer) timur Pulau Tioman, Rompin, Pahang, Malaysia.

## Insiden

Menurut Pengarah Operasi Agensi Penguatkuasaan Maritim Malaysia (Maritim Malaysia) Wilayah Maritim Timur, Kapten Maritim Syd. Mohd. Fuzi Syd. Hasan, kapal MT Cendanawati yang membawa muatan minyak pelincir dalam perjalanan dari Thailand ke Indonesia telah belayar sejak 9 September 2011.

Pada jam 3.30 pagi, ketua pengawal yang bertugas di MT Cendanawati menyedari lokasi MT Cosmic 10 yang berada bertentangan dan begitu hampir dengan kapalnya. Atas sebab demikian, ketua pengawal berkenaan cuba menghubungi MT Cosmic 10, namun gagal. Lalu dia mengambil keputusan untuk mengubah haluan dengan menghala ke kiri tetapi dalam masa yang sama MT Cosmic 10 pula menghala ke kanan sehingga berlakunya pelanggaran

Pada pukul 3.45 pagi, kapal MT Cosmic 10 yang dalam perjalanan dari Indonesia ke Thailand telah melanggar bahagian bilik kapten dan bilik enjin kapal MT Cendanawati.

Sejurus pelanggaran, MT Cendanawati mulai karam manakala MT Cosmic 10, berlabuh di Batam, Indonesia.

## Bantuan

Maritim Malaysia yang menerima laporan di pusat kawalan pada pukul 7.30 pagi segera mengarahkan kapal KM Jarak yang berada tidak jauh dari tempat kejadian untuk membantu. Selain itu kapal dagang Lady Anyvisia yang kebetulan melalui laluan tersebut turut mengambil langkah inisiatif yang sama.

Kesemua krew kapal yang berusia 22 hingga 51 tahun itu dipindahkan ke KM Jarak pada pukul 10.30 pagi dan dibawa ke Tanjung Gelang sebelum ditempatkan di sebuah hotel.

## Kecederaan
Kapten kapal MT Cendanawati, Dadi Suyadi, 45, cedera di kepala dan tengkuk.

## Rujukan
* 19 cemas kapal mereka karam

## Lihat juga
* Senarai kapal karam di perairan Malaysia
Abdul Rahman Mohamed Yassin

Allahyarham Dato' Haji **Abdul Rahman bin Mohamed Yassin** (19 November 1891 – 24 Mei 1970) merupakan anak watan negeri Johor berasal dari Parit Bakar, Muar, Johor. Beliau ialah Yang di-Pertua Dewan Negara Malaysia yang pertama.

## Keluarga
Beliau berkahwin dengan Zaharah Abu Bakar dan dikurniakan 9 orang cahaya mata. Anak sulungnya, Dato' Suleiman Abdul Rahman pernah menjadi ahli parlimen bagi kawasan Muar Selatan, Parlimen Malaya pertama. Anak keduanya, Tun Dr. Ismail Abdul Rahman pernah menjadi ahli parlimen bagi kawasan Johor Timor serta Timbalan Perdana Menteri Malaysia ke-2. Menantu lelakinya, Tun Dr. Awang Hassan (suami kepada Khadijah Abdul Rahman) juga pernah menjadi Ahli Parlimen bagi kerusi Muar Selatan ekoran kematian penyandangnya, Dato' Suleiman Abdul Rahman pada 6 November 1963.

## Kerjaya
Beliau pernah menjadi kerani, Pesuruhjaya Daerah, Majistret dan Bendahari Negeri Johor. Selain daripada itu menjadi Yang di-Pertua Dewan Negara yang pertama. Dato’ Abdul Rahman menubuhkan Persatuan Melayu Johor menentang Malayan Union pada 1946 iaitu selepas Perang Dunia II. Sebagai ketua Orang Tujuh, beliau menuntut Sultan Ibrahim ibni Sultan Abu Bakar meletak jawatan sebagai Sultan Johor kerana menandatangani persetujuan penubuhan Malayan Union 1946 yang bertentangan dengan Undang-Undang Tubuh Kerajaan Johor 1895.

## Meninggal Dunia
Dato' Haji Abdul Rahman Mohamed Yassin meninggal dunia pada 24 Mei 1970 dan telah disemadikan di Makam Diraja Bukit Mahmoodiah, Johor Bahru.

## Anugerah
*  :
** Pingat Ibrahim Sultan Pangkat Kedua (PIS II) (1930)
**  Darjah Mahkota Johor Yang Amat Mulia Pangkat Pertama Dato’ Sri Paduka Mahkota Johor (SPMJ) – **Dato**' (1941)
**  Darjah Kerabat Johor Yang Amat Dihormati Pangkat Kedua (DK II) (1967)

## Tempat dinamakan sempena nama beliau
*Kampung Dato' Abdul Rahman Yassin, Kluang, Johor
*Sekolah Kebangsaan Abdul Rahman Yassin, Kluang, Johor
*Sekolah Menengah Kebangsaan Dato' Abdul Rahman Yassin (SDARY), Johor Bahru, Johor

## Rujukan
Bahaman Samsudin

**Tan Sri Bahaman Samsudin** atau 'Dato Seri Utama Bahaman Shamsuddin' merupakan ahli parlimen Kuala Pilah dari parti UMNO. Sebelum itu beliau diberi kepercayaan oleh Tunku Abdul Rahman untuk bertanding di parlimen Hilir Perak dalam Pilihan raya umum Tanah Melayu 1955. Ketika menjadi Pegawai Daerah (DO) di Kuala Pilah, Inggeris menyingkirkan beliau ke Teluk Intan.

## Jemaah Menteri
Beliau menjadi Menteri Hasil-hasil Bumi dalam jemaah menteri Tunku Abdul Rahman pada 1957.Pengumuman itu dibuat pada 28 Ogos 1957 oleh YTM Tunku Abdul Rahman Putra, Ketua Menteri Persekutuan Tanah Melayu.

Encik Bahaman pernah menjadi Presiden St Paul Institution Alumni di Seremban (1949-1953).Ketika itu beliau menjadi Pegawai Daerah Seremban.

Pada 9 Ogos 1955, beliau dilantik sebagai Timbalan Menteri Dalam Negeri dan Keadilan.

Beliau ditugaskan menguruskan hal ehwal Felda dari 31 Ogos 1957 - 16 November 1959.Pada 1963 beliau menjadi Menteri Buruh dan pernah menyambut delegasi Brunei di Kuala Lumpur. Beliau juga meghadiri majlis di Pusat Latihan Pekerja yang terletak di Port Dickson pada 1959.

Beliau juga pernah menjadi Menteri Kesihatan Malaysia. Batu asas Hospital Tuanku Jaafar diletakkan oleh Y.B. Encik Bahaman bin Samsudin, Menteri Kesihatan pada 5 November 1966. Pada 1966 juga, beliau menghadiri ceramah di Institut Penyelidikan Perubatan,Jalan Pahang,Kuala Lumpur.

Pada 6 Februari 1969, selaku Menteri Keadilan, Datuk Bahaman menjelaskan di Parlimen bahawa terjadi 22450 kes bunuh diri dan 213 kes cubaan bunuh diri. Ketika sesi itu, Tuan Haji Abu Bakar Hamzah (Bachok) minta penjelasan tentang kes bunuh diri Haji Sharif ,Ketua UMNO cawangan Klang.

## Pilihan raya 1959

Sebagai ahli politik Perikatan/ UMNO ,beliau menang bertanding dalam Pilihan Raya Umum Persekutuan Tanah Melayu 1959 bagi kawasan Kuala Pilah, negeri Negeri Sembilan (1958-1964).

Ketika itu Ketua Menteri Persekutuan Tanah Melayu ialah Tunku Abdul Rahman dan Timbalannya ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Malaysia belum ditubuhkan. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

## Rujukan
Yayasan Warisan Johor

**Yayasan Warisan Johor** (YWJ) ditubuhkan bagi memelihara dan memperjuangkan warisan kerajaan negeri Johor. Warisan Sejarah, Seni dan Budaya Negeri Johor perlu dikembangkan dan diperjuangkan bagi membentuk jati diri bangsa yang bermaruah.

YWJ ini beralamat di JKR 293, Jalan Mariamah,80100 Johor Bahru, Johor Darul Ta'zim. Selama 20 tahun Yayasan Warisan Johor ditubuhkan, sebanyak 53 buah buku telah diterbitkan, terdiri daripada buku sejarah, budaya, politik, kesenian, biografi, novel dan puisi. Kerajaan negeri Johor melalui YWJ telah mengadakan Hadiah Sastera Darul Ta'zim setiap dua tahun sekali. Hadiah Sastera Darul Ta'zim yang diadakan pada 17 Julai 2009 merupakan kali ketujuh. Hadiah Sastera Darul Ta'zim diwujudkan sebagai penghargaan kepada para penulis Johor.

## Pejuang bangsa
Ramai pejuang bangsa dilahirkan di Johor seperti Dato' Abdul Rahman Andak, Dato' Onn Jaafar, Tun Dr. Ismail Abdul Rahman, Tun Sardon Jubir, Ibu Zain Sulaiman, Tan Sri Syed Jaafar Albar dan ramai lagi. Pada 2004,  Akhbar Harakah dan KeadilanDaily melaporkan bahawa  Yayasan Warisan Johor telah mengiktiraf Mat Indera sebagai seorang yang sebaris dengan almarhum Sultan Ismail dan kesemua pejuang kemerdekaan dari Johor. Bagaimanapun Yayasan Warisan Johor sendiri menjelaskan dalam satu kenyataan pada Selasa bahawa walaupun nama Mat Indera disenaraikan menerusi penulisan yang diterbitkan dalam buku bertajuk, Pengukir Nama Johor namun Mat Indera tidak pernah diiktiraf sebagai pejuang kemerdekaan negara. Kedua-dua penulisan berkaitan Mat Indera yang diterbitkan dalam buku itu hasil penyelidikan dua penulis berbeza,  Abu Bakar A Hamid dan Mad Ismail Zamzam, sebagai tafsiran dan penilaian oleh masyarakat.

YWJ telah menulis 150 biografi dan diterbitkan dalam lima buku iaitu :
# Pejuang Terbilang Johor
# Tokoh Ternama Johor
# Pengukir Nama Johor
# Johor Mengabdikan Namamu
# Johor Mengenang Sumbangsihmu 
# Pengemudi Bahtera Merdeka Johor.
# Fatimah Gadis Desa Srikandi Bangsa] 

* Memoir Khatijah Sidek: Puteri Kesatria Bangsa
* Tan Sri Fatimah: Potret Seorang Pemimpin

## Rujukan
Zul Handy Black

**Nurzul Suphia'an bin Sa'aban**, atau lebih dikenali sebagai **Zul Handy Black**, adalah bekas vokalis kumpulan rock kapak yang popular sekitar era 80an dan 90an iaitu kumpulan Handy Black yang popular dengan lagu Kau Yang Bernama Seri. Zul Handy Black meninggalkan kumpulan Handy Black pada tahun 2005 atas sebab tertentu. Kini Zul aktif bergiat dalam bidang lakonan, antara lakonan filem Zul handy black adalah filem Santau, Kembar Siang dan lain-lain. Kini aktif bersama kumpulan Zul handyblack & Assalambuskers.

## Filemografi

### Filem

### Drama

### Telefilem

### Televisyen

## Rujukan

## Pautan luar
* HANDY BLACK 
*
Elias Disney

**Elias Disney** (6 Februari 185913 September 1941) ialah bapa kepada Roy Disney dan Walt Disney yang berasal dari Kanada.

## Kehidupan awal
Disney lahir di desa Bluevale, Ontario, Kanada, pada pendatang dari Ireland, Kepple Elias Disney dan Mary Richardson yang berketurunan Inggeris. Beliau menjadi seorang petani dan usahawan yang kurang berjaya. Beliau berpindah ke California bersama bapanya pada tahun 1878 dengan harapan memburu emas. Akan tetapi, Kepple diyakinkan oleh seorang ejen Union Pacific Railroad untuk membeli tanah seluas  dekat Ellis, Kansas. Disney ialah seorang penyokong kuat sosialisme dan Eugene Debs.

## Kerjaya
Disney mengusahakan ladang baru bapanya hingga tahun 1884, ketika beliau pergi mencari pekerjaan lain. Beliau diambil kerja di sebuah kedai jentera keretapi (salah seorang rakan sekerjanya ialah Walter Chrysler). Kemudian, beliau menyertai kakitangan landasan keretapi yang membina landasan Union Pacific menerusi Colorado. Selepas kontrak keretapinya habis, beliau menjadi pemain biol profesional di Denver. Sekali lagi dia tidak berjaya, maka dia kembali ke ladang bapanya. Dia juga bekerja sebagai posmen buat masa yang singkat di Kissimmee, Florida, hampir dengan tapak Walt Disney World.

Beliau bekerja sebagai tukang bina di World's Columbian Exposition 1893 di Chicago, sebuah acara yang dipetik oleh Erik Larson sebagai punca ilham untuk anaknya Walt dan empayar Disney yang bakal dibangunkannya.

## Keluarga
Disney mengahwini Flora Call pada 1 Januari 1888, di Kismet, Florida, 50 batu daripada tanah yang bakal terbinanya Walt Disney World, dan tinggal di Acron, Florida untuk masa yang singkat. Call ialah anak kepada jiran bapa Elias.

Sebaik selepas berkahwin, pasangan Disney berpindah ke Chicago, Illinois, di mana Elias berkawan dengan Walter Parr, pendakwah Gereja Jemaah St. Paul yang meminjamkan namanya kepada anak keempat pasangan Disney, iaitu Walt.

Pasangan Disney melahirkan lima orang anak:
*Herbert Arthur Disney, 10 Oktober 1888-29 Januari 1961. (72)
*Raymond Arnold Disney, 30 Disember 1890-24 Mei 1989. (98)
*Roy Oliver Disney, 24 Jun 1893-20 Disember 1971. (78)
*Walter "Walt" Elias Disney, 5 Disember 1901-15 Disember 1966. (65)
*Ruth Flora Disney, 6 Disember 1903-7 April 1995. (91)

Pada tahun 1906, Elias Disney sekeluarga berpindah ke sebuah ladang dekat Marceline, Missouri. Keluarga itu menjual ladang tersebut pada tahun 1909 dan tinggal dalam sebuah rumah sewa hingga tahun 1911, apabila mereka berpindah ke Kansas City, Missouri.

## Rujukan

## Pautan luar

* 
* of the Disney Family in Canada
*  (documentary footage)
A. Hamid Jemain

**A. Hamid Jemain** (lahir 23 April 1961) merupakan salah seorang penulis di Malaysia.

## Pendidikan awal
Beliau mendapat pendidikan awal di Sekolah Inggeris (2) Kulai sebelum melanjutkan pelajaran di SMK Sultan Ibrahim Kulai. Beliau kemudian melanjutkan pelajaran di Maktab Perguruan Mohd. Khalid Johor Bahru. Selepas menamatkan pendidikannya, beliau berkhidmat sebagai guru di Pahang sebelum melanjutkan pelajaran peringkat Ijazah di Universiti Pertanian Malaysia ketika itu. Kini bertugas sebagai guru di SMK Tun Dr. Ismail Bakri, Muar, Johor.
Beliau berkecimpung dalam penulisan berkaitan dengan genre cerpen, sajak, novel, resensi, berita, rencana, buku rujukan bahasa Melayu SPM dan puisi tradisional. Sajak-sajak beliau disiarkan di majalah Dewan Sastera, Dewan Siswa, Majalah I, Pelita Bahasa, Dewan Bahasa, Berita Minggu, Mingguan Malaysia, Wanita, Keluarga, Majlis, Sinar Rohani, Cahaya, URTV, Jendela Selatan, Harmoni, Pendidik, Nur, Wasilah, Siasah, Klasik Nasional, Remix dan lain-lain. Antara antologi bersama ialah Ceretra 94, Dramaga, Ratib 1000 syair, Bayi Kota Berahi, Pasir Salak, Kedamaian, Daksina, Manuskrip Luka Bangsa, Potret, Pusaka Bangsa, Tsunami, Suara Bukit Timbalan, Manggar-manggar Kemedrekaan, Gema Membelah Gema, Di Padang Kasih Bermula, Bahasa Sungai dan lain-lain.

## Karya beliau
* Ke Mercu Jaya, Regu Emas,
* Lembing Awang
* Panglima Lidah Hitam.

Beliau turut menulis resensi buku dengan sari buku terbitan DBP, rencana di akhbar seperti di Berita Harian, Utusan Malaysia, Pelita Bahasa dan lain-lain. Dalam penulisan cerpen, karya beliau disiarkan di Majalah Jendela Selatan terbitan DBP Wilayah Selatan, akhbar Skor sisipan akhbar Berita Harian dan Minda Pelajar.

## Pencapaian
* Anugerah sayembara penulisan puisi Johor, sayembara Penulisan Puisi dan Cerpen Kepenggunaan Peringkat Kebangsaan 2007
* Sayembara deklamasi puisi Radio Melaka dan Kekwa, serta pertandingan pantun dan sajak di radio anjuran Klasik Nasional RTM.
* Pernah mendeklamasikan puisi di majlis-majlis tertentu seperti Hari Guru, Perayaan menyambut hari Kebangsaan peringkat daerah, majlis persaraan individu tertentu, majlis sumbangan ikhlas bantuan ihsan banjir sekolah-sekolah terpilih peringkat negeri Johor oleh Dawama dan Jabatan Pendidikan Negeri Johor, Dialog Bahasa dan lain-lain. Meraih Hadiah Sastera Darul Ta’zim VI 2007 kategori puisi eceran.
* Pernah memenangi sayembara cerpen anjuran Persatuan Penulis Negeri Sembilan (PEN). Antologi cerpen antaranya ialah Gema Serunai Hati 8.
* Memegang jawatan sebagai Setiausaha 1, Persatuan Penulis dan Peminat Bahasa Muar (PPPBM).

## Rujukan


## Pautan luar
* Biodata Penulis Johor.
Girl Scouts of the USA

**Girl Scouts of the USA** (**GSUSA**) ialah belia organisasi untuk anak-anak gadis di Amerika Syarikat dan kanak-kanak perempuan Amerika yang tinggal di luar negara. Ia menggambarkan dirinya sebagai "organisasi terkemuka di dunia yang khusus semata-mata untuk anak-anak gadis". Ia ditubuhkan oleh Juliette Gordon Low pada tahun 1912 dan was organized after Low met Robert Baden-Powell, the founder of Scouting, in 1911. Setelah pulang ke Savannah, Georgia, dia membuat panggilan telefon bersejarah untuk sepupu jauh, berkata, "saya pun ada sesuatu untuk gadis-gadis Savannah, dan semua Amerika dan seluruh dunia, dan kami akan mula ia malam ini!"

## Sejarah

Girl Scouting dalam Amerika Syarikat bermula pada 12 Mac 1912 apabila Juliette "Daisy" Gordon Low mengorganisasi pertemuan kumpulan Girl Scout pertama 18 gadis di Savannah, Georgia.

## Rujukan

## Pembacaan lanjut
* Girl Scout Collector's Guide: A History of Uniforms, Insignia, Publications, and Memorabilia (Second Edition)
* 

## Pautan luar
* Girl Scouts of the USA website
* Girl Scout Uniform, ca. 1917, in the Staten Island Historical Society Online Collections Database
Azhar Salleh (penulis)

**Azhar Salleh** (lahir 3 November 1972) merupakan salah seorang penulis di Malaysia yang berasal dari negeri Pulau Pinang dan kini menetap di Johor Bahru.

Azhar dilahirkan di Kepala Batas, Pulau Pinang pada 3 November 1972. Beliau mendapat pendidikan di SK Hashim Awang, SM Datuk Haji Ahmad Badawi, dan kemudiannya melanjutkan pengajian di Institut Perguruan Darul Aman, Kedah dalam jurusan Pengajian Melayu. Beliau memperoleh Ijazah Sarjana Muda Sastera (Kepujian) dalam jurusan Sejarah dari Universiti Kebangsaan Malaysia (UKM). Beliau berkhidmat sebagai guru sejak tahun 1995 dan kini bertugas di Pejabat Pendidikan Daerah Pasir Gudang, Johor sebagai SISC+. Beliau pernah bertugas sebagai tutor jurusan linguistik dan Tamadun Islam di Pusat Pendidikan Luar, Universiti Putra Malaysia (UPM) dan pensyarah luar subjek Bahasa Kebangsaan dan Pengurusan Gerko di Kolej Pengajian Islam Johor (MARSAH). Beliau merupakan Munsyi Dewan, Dewan Bahasa dan Pustaka (DBP) sejak tahun 2002 dan sering diundang sebagai penceramah dan pembimbing kursus bahasa, sastera dan penerbitan untuk kakitangan sektor awam, swasta dan pelajar institusi pendidikan. 

Beliau memiliki pusat akademiknya sendiri, iaitu Pusat Akademik Munsyi dan Penerbitan Witra. Beliau merupakan kolumnis majalah Dewan Pelajar. Beliau merupakan penyampai dalam rancangan “Betulkan yang Biasa” dan penulis skrip rancangan “Mutiara Cendekia” dan “Secantik Bahasa” dalam JohorFM. Di samping itu, beliau turut menjadi ahli Persatuan Penulis Johor (PPJ). Dalam bidang penulisan, beliau banyak menghasilkan makalah bahasa, puisi, dan cerpen yang tersiar dalam pelbagai media seperti Berita Minggu, Mingguan Malaysia, Mingguan Wanita, Pelita Bahasa, Dewan Bahasa, dan Jendela Selatan. Beliau memenangi Hadiah Sastera Darul Takzim V, VI dan VII dalam genre puisi eceran. Karyanya banyak termuat dalam antologi puisi terbitan Dewan Bahasa dan Pustaka Wilayah Selatan, Persatuan Penulis Johor, dan Yayasan Warisan Johor. Buku tulisannya yang telah diterbitkan oleh Penerbitan Witra ialah “Memanah Kejora” dan “Guru Jutawan”.

Antara bidang kepakarannya termasuklah penulisan dokumen rasmi, tatabahasa, komunikasi, motivasi keibubapaan dan kecemerlangan pelajar, dan penulisan kreatif. Beliau sering diundang sebagai penceramah dan pembimbing dalam bengkel dan seminar UPSR, PT3 dan SPM di seluruh negara. Beliau boleh dihubungi melalui telefon 012-7645831.

## Pautan luar
* Biodata Penulis Johor.
Rumah perabung lima

**Rumah perabung lima** merupakan salah satu rumah yang sering terdapat pada rumah Melayu, iaitu seni binaan orang-orang Melayu.  Binaan Rumah perabung lima merupakan bentuk binaan awal yang banyak terdapat di Kelantan. Rumah tersebut juga besar saiznya dan biasanya dibina dengan kawasan berlaman. Keistimewaan reka bentuk rumah tersebut kerana ia lebih etnik dan ringkas

Rumah perabung lima tidak memiliki tebar layar. Selain itu bahagian dapur juga dibina berasingan daripada rumah ibu bagi memberikan ruang yang lebih luas. Binaan rumah ini memiliki persamaan dengan gaya rumah orang Belanda, tetapi rumah perabung lima Melayu memiliki bumbung yang lebih tinggi. 

## Rujukan
  

## Pautan lima
* Focus Ace Spm 2009 Pen.seni Visual By Kathleen.

maksud perabung ialah tempat tinggi
Rumah limas

**Rumah Limas** banyak terdapat di Johor, Selangor dan Terengganu. Maksud Limas adalah bentuk timba atau takir yang diperbuat daripada daun pisang atau upih yang berbentuk tirus ke atas seperti piramid. 

Seni bina rumah limas menitikberatkan aspek pengudaraan, pencahayaan dan keselamatan. Rumah limas dibina agak tinggi dari aras tanah bagi menggelakkan dimasuki air ketika musim banjir atau binatang buas pada waktu malam. Rumah Limas tidak memiliki pangkal serambi dan beranjung di bahagian hadapan. Ukiran atau jejaring yang ada pada setiap tingkap, bukan sahaja berfungsi sebagai hiasan tetapi juga untuk memudahkan cahaya dan udara masuk ke dalam rumah. 

Kebanyakan rumah limas Johor mempunyai “kolong” iaitu bahagian bawah rumah berpagar yang berfungsi sebagai tempat menyimpan barang. 

Selain itu rumah limas di Muar biasanya biasanya memiliki struktur tambahan iaitu penambahan seperti pagar di bahagian bawah rumah yang dikenali sebagai "kolong" yang berfungsi sebagai tempat menyimpan barang. Rumah limas sebegini biasanya dikenali sebagai rumah baju kurung.

Ruang anjung rumah limas juga lebih besar dan luas kerana ia berfungsi sebagai tempat melayan tetamu dan sebagai tempat melakukan kerja-kerja seperti membaiki jala.
Sulaiman Bulon

**Sulaiman bin Bulon** merupakan ahli Parlimen Malaysia, kawasan Bagan Datoh setelah menang dalam Pilihan raya umum Malaysia 1969.

Beliau berasal dari Lambor Kiri, Perak. Mulanya jadi Penghulu dalam pentadbiran kerajaan negeri Perak .Kemudian bertanding DUN dan dapat jadi Timbalan Menteri Besar Perak. Kemudian bertanding peringkat Parlimen atau Dewan Rakyat dan dilantik menjadi Menteri Muda Pertanian. Tidak lama kerana ada kes mahkamah kerana menjamin orang tak bayar hutang. Masa itu Perdana Menteri Malaysia Tunku Abdul Rahman  tegas, menteri tak boleh ada kes mahkamah, jika ada, kena lucut jawatan. Menteri mesti bebas dari segala beban.

Berita Harian pada 25 Januari 1971 melaporkan Sulaiman Bulon selaku ahli parlimen Bagan Datoh telah menang dalam pertandingan parti UMNO yang diadakan di Dewan Orang Ramai Sungai Sumun, Bagan Datoh . Beliau menjadi Ketua Bahagian UMNO Bagan Datoh sejak 1963.
Wan Abdul Kadir bin Ismail

**Wan Abdul Kadir bin Ismail** merupakan ahli parlimen dari parti UMNO - Perikatan mewakili kawasan Kuala Terengganu Utara selepas memenangi Pilihan raya umum Malaysia 1969.

Pada 6 Februari 1969, beliau membangkitkan monopoli syarikat panggung wayang besar Shaw Brothers dan Cathay di seluruh Malaysia. Sedangkan filem-filem yang dikeluarkan oleh agensi filem seperti Filem Negara di Timur Tengah boleh ditayangkan oleh semua pawagam besar di sana.

## Rujukan
Dagok Randen

**D. A. Dago anak Randan** **@** **Dagok Anak Randen** ialah ahli politik Malaysia dari Sarawak yang telah dilantik menyertai Dewan Rakyat selepas Sarawak menyertai Persekutuan Tanah Melayu, Sabah dan Singapura membentuk Malaysia. Beliau telah dilantik pada 10 November 1965 menggantikan Abang Othman Abang Moasili yang meletak jawatan.

Pada sidang Parlimen 6 Februari 1969, beliau membangkitkan keperluan menyiarkan sidang Dewan Rakyat setiap hari melalui RTM ke Sarawak. Berita tentang Bidayoh (Tanah Dayak) melalui Radio Sarawak sangat sedikit .

## Rujukan
Abdul Ghani bin Ishak

**Abdul Ghani Ishak** merupakan ahli politik Perikatan/ UMNO di Malaysia. Beliau menang bertanding dalam Pilihan Raya Umum Malaysia 1959 bagi kawasan Melaka Utara, negeri Melaka (1958-1964).
Ketika itu Perdana Menteri Malaysia ialah Tunku Abdul Rahman dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Sabah dan Sarawak belum menyertai / membentuk Malaysia. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

## Sejarah
Beliau dilahirkan di Melaka dan mendapat pendidikan di Maktab Perguruan Sultan Idris sebelum menjadi seorang guru Bahasa Melayu.

Beliau merupakan salah seorang dari anggota Laporan Abdul Rahman Talib.

Pada 1985, beliau telah didapati bersalah atas tuduhan rasuah dan salahguna kuasa.

## Rujukan
Khaw Kai Boh

Tan Sri **Khaw Kai Boh** merupakan Menteri Kerajaan Tempatan dan Perumahan selepas menang Pilihan raya umum Malaysia 1969.

## Rujukan
Tan Toh Hong

Tuan **Tan Toh Hong** (); PPM (P), merupakan ahli parlimen Malaysia selepas memenangi kawasan Bukit Bintang dalam Pilihan raya umum Malaysia 1969.

Pada 6 Februari 1969, dalam sidang Dewan Rakyat beliau membangkitkan tentang pembangunan dari Pudu hingga ke Kampung Loke Yuen yang lebih dikenali sebagai "Pudu Cut". Longkang 30 kaki telah dibina hingga ke Sungai Kerayong bagi mengatasi masalah banjir. Bandar Bangkok sebagai contoh telah membina banyak terusan untuk mengatasi masalah banjir dan banjir kilat. Di sini terletaknya kuil Hindu Sri Sithi Vina-yagar Kovil Paripalana Sangam.
Sulaiman bin Haji Taib

**Sulaiman bin Haji Taib** merupakan ahli parlimen Malaysia selepas memenangi kawasan Krian Laut dalam Pilihan raya umum Malaysia 1969.

Pada 6 Februari 1969, semasa sidang Dewan Rakyat, beliau membangkitkan tentang Rancangan Rumah Murah di seluruh negara yang mungkin menjadi "Rancangan Rumah Sesak". Rumah murah itu tidak berbumbung di bahagian belakang dan tiada dinding di bahagian tengah (atas siling) dan pencuri mudah masuk.
Othman bin Abdullah

**Haji Othman bin Haji Abdullah** ialah seorang ahli politik Malaysia. Beliau pernah menjadi Ahli Parlimen Tanah Merah selepas menang dalam pilihan raya umum 1959 mewakili Parti Islam Se-Malaysia (PAS). Beliau telah keluar PAS dan menyertai Pertubuhan Kebangsaan Melayu Bersatu (UMNO) pada 1961 ketika masih menjadi ahli parlimen. Pada pilihan raya umum 1964, Haji Othman bertanding di Hilir Perak mewakili UMNO dan menang. Semasa Malaysia di bawah pentadbiran MAGERAN, Haji Othman telah dilantik sebagai anggota Majlis Perundingan Negara bersama-sama 66 orang individu yang lain. Beliau kemudiannya dilantik sebagai anggota Dewan Negara pada 1973 dan berkhidmat sehingga 1980.

## Rujukan
Rumah bujang barat

**Rumah bujang barat** merupakan salah satu rumah yang sering terdapat pada rumah Melayu, iaitu seni binaan orang-orang Melayu. Seni bina rumah Melayu Tradisional sering dikaitkan dengan sifat kreatif masyarakat Melayu serta hubungan mereka yang sangat erat dengan alam sekitar. Antara faktor yang mempengaruhi senibina rumah Melayu ialah faktor iklim, agama Islam, sosial dan alam sekitar. 

Binaan Rumah bujang barat ini mempunyai rekabentuk bumbung yang hampir sama dengan rumah berpeleh tetapi pemelehnya lebih kecil. Di samping itu, terdapat juga bentuk rumah seakan-akan rumah limas Belanda di mana pemelehnya memcecah ke kaki atap dan sesetengahnya mempunyai buah guntung. Rumah tersebut juga besar saiznya dan biasanya dibina dengan kawasan berlaman. Keistimewaan reka bentuk rumah tersebut kerana ia lebih etnik dan ringkas

Rumah bujang barat banyak terdapat di Terengganu, dan juga di Kelantan, di kawasan berhampiran dengan sempadan.  

Rumah bujang barat banyak dibina pada tempoh selepas Perang Dunia Kedua, tetapi selepas Merdeka, ia semakin berkurangan. 

## Rujukan
  

## Pautan lima
* Focus Ace Spm 2009 Pen.seni Visual By Kathleen.
Batu Bersurat Telaga Batu

**Batu Bersurat Telaga Batu** ialah batu bersurat Srivijaya dari abad ke-7 yang ditemui di Sabokingking, 3 Ilir, Ilir Timur II, Palembang, Sumatera Selatan sekitar tahun 1950. Batu bersurat ini kini dipamerkan di Muzium Nasional Indonesia, Jakarta, dengan nombor inventori D.155. Beberapa tahun sebelumnya, sekitar 30 batu bersurat berkenaan *Siddhayatra* telah ditemui di sekitar Sumatera Selatan, kebanyakannya menceritakan tentang perjalanan *Siddhayatra* Dapunta Hyang Sri Jayanasa, yang menurut Batu Bersurat Kedukan Bukit berlaku sekitar tahun 605 saka (683 M). Kini, kesemua batu bersurat Siddhayatra ini disimpan di Muzium Nasional Indonesia.

Batu bersurat ini dihasilkan dari batu andesit yang berukuran 118&nbsp;cm tinggi dan 148&nbsp;cm lebar. Bahagian atasnya dihiasi dengan tujuh kepala naga, dan pada bahagian bawahnya terdapat bentuk seperti cerat yang mengalirkan air, yang berkemungkinan dicurah ketika upacara ritual kesetian. Batu bersurat ini ditulis dengan tulisan Pallava dalam ([Bahasa Melayu Kuno])

## Pentafsiran
Teks pada batu bersurat ini agak panjang, bagaimanapun isi kandungan utamanya hanya berkisar tentang sumpahan-sumpahan ke atas sesiapa yang menderhaka kepada *kedatuan* Srivijaya atau melanggar perintah *dātu*. Menurut Casparis, jenis-jenis orang, pekerjaan atau pangkat kedudukan yang disebut dalam batu bersurat ini dikategorikan sebagai berpotensi membawa bahaya dan berkemungkinan memberontak terhadap ketuanan Srivijaya. Bagi mencegah sebarang cubaan menderhaka, pemerintah Srivijaya mewajibkan mereka ini menyatakan kesetian, dengan ancaman akan disumpah jika tidak berbuat demikian.

Berikut adalah golongan-golongan dalam masyarakat yang disebut dalam batu bersurat ini: *rājaputra* (putera raja), *kumārāmātya* (menteri), *bhūpati* (pemerintah daerah), *senāpati* (panglima perang), *nāyaka* (pemimpin masyarakat setempat), *pratyaya* (bangsawan), *hāji pratyaya* (Raja bawahan), *dandanayaka* (hakim), *tuhā an vatak* (pengawas pekerja rendah), *vuruh* (buruh), *addhyāksi nījavarna* (penyelia rendah), *vāsīkarana* (tukang besi/pembuat senjata), *cātabhata* (askar), *adhikarana* (pegawai), *kāyastha* (pekerja kedai), *sthāpaka* (artisan), *puhāvam* (nakhoda kapal), *vaniyāga* (peniaga), *marsī hāji* (pelayan raja), *hulun hāji* (hamba raja).

Batu bersurat ini mengandungi senarai paling lengkap pegawai-pegawai kerajaan. Beberapa ahli sejarah berpendapat ibu kota Srivijaya sepatutnya terletak di Palembang, kerana kewujudan batu bersurat ini yang mengandungi pangkat-pangkat yang kompleks dan berstarata. Bagaimanapun, Soekmono berpendapat batu bersurat yang mengandungi sumpahan ini tidak wajar terletak di ibu kota kerajaan, kerana ia mengandungi sumpahan yang menakut-nakutkan kepada sesiapa yang *derhaka* kepada *kedatuan*, dan beliau yakin ibu kotanya terletak di Minanga (mungkin terletak sekitar Candi Muara Takus) seperti yang disebut dalam Batu Bersurat Kedukan Bukit.

## Rujukan
Jaiz Anwar

**Ustaz Jaiz Anwar** (lahir 1941 di Kampung Sungai Sumun, Bagan Datoh) pernah menjadi Ketua Dewan Pemuda PAS selepas Ustaz Abu Bakar Hamzah. Jaiz Anwar menyambung pelajar di London dan menjadi menantu Pengerusi PAS, Dato Asri Haji Muda.  

## Pendidikan
Jaiz Anwar belajar di Sekolah Melayu Bagan Pasir dan  Madrasah al-Ulum as-Syar'iyyah, Batu 20, Bagan Datoh, Perak (1948-1950). Ketika itu, Dato' Hassan Adli Mohd Arshad menjadi guru besar madrasah tersebut.Hassan Adli adalah bekas Timbalan Yang Dipertua Agung PAS dan Setiausaha PAS Hilir Perak dewasa itu. 

Seterusnya sambung belajar di Maktab Mahmud, Kedah (1955-1960). Beliau berkenalan dengan Ustaz Johari Ahmad (bekas Pegawai Hal Ehwal Khas Jabatan Penerangan) dan Ustaz Fadzil Mohd Nor- Setiausaha Persatuan Pelajar Melayu Alor Setar dan Setiausaha Kesatuan Pelajar Agama Kedah (KPAK).

Pada 1960-1964, Ustaz Jaiz Anwar belajar di Universiti al-Azhar, Mesir dan mendapat ijazah bidang syariah (BA).Sekembali dari Mesir, beliau mengendalikan Bulan Bintang lidah rasmi PAS bagi menjelaskan konsep negara Islam. Dalam Mesyuarat Agung Tahunan PAS ke-17 dan 18 di Kangar pada 1968, Ustaz Jaiz telah dipilih sebagai Ketua Dewan Pemuda PAS Pusat menggantikan Ustaz Abu Bakar Hamzah yang diserang sakit jantung. Tuan Guru Nik Abdul Aziz Nik Mat terpilih  sebagai Ketua Dewan Ulama PAS Pusat.

Pada 26 September 1970, Ustaz Jaiz berundur dari Ketua Pemuda PAS merangkap Pegawai Penerangan Luar PAS sambung belajar PhD jurusan undang-undang di United Kingdom. Ustaz kekal di London sehingga meninggal dunia pada 17 Mac 2009 di Hospital UCL, London pada usia 68 tahun. Pengajian PhD sekerat jalan kerana menceburi bidang perniagaan.

## Rujukan
Dilema (kumpulan muzik)

Kumpulan Dilema ialah ahli Pemuzik **Rock** di malaysia dan mereka berasal daripada jerantut pahang,kumpulan ini ditubuhkan pada tahun 2010 oleh **Man Kidal** .

=Ahli-ahli=
# **Man Kidal**-Gitar
# Robin Rahim-Bass
# **Lee Space**-Drum
# **Johan K.K.B**-Vokalis

=Lagu-lagu=

# **Dilema Cinta Pokok**
# Ayam Betina Berkokok
# Cinta Kerana Harta
# Iwak Pox
# Persandingan Berkecai
# Lubuk Cinta Palsu
# Kekejaman Budak Jerantut
# Impian Ke **Universiti**
# Seloka Nada Hantu Bajang
# Berani Demi Nenekku
# Kami Anti **Kpop**
# Kerepek Beracun
# Manusia serani
# Budak Rosak Akhlak
# Kembalilah Ke pangkal Jalan

=Album-album=
#**Dilema Cinta Pokok**
Eksistensialisme

**Eksistensialisme** merupakan salah satu cabang falsafah yang menyatakan persetujuan fahaman bahawa pemikiran berfalsafah itu bermula daripada individu itu sendiri yang tidak dianggap sebagai suatu manusia yang berfikir semata-mata, tetapi juga seorang individu yang berkelakuan, berperasaan dan berpengalaman, biarpun para filsuf masing-masing mempunyai perbezaan doktrin yang ketara Kebebasan difahamkan merupakan nilai utama pengikut fahaman ini namun yang lebih utama juga adalah kesahihan (*authenticity*). Fokusnya ialah terhadap kebebasan individu iaitu setiap individu bebas menentukan hala tuju bagi mencapai kesejahteraan diri.

Cabang ini dipelopori oleh para filsuf abad ke-19 dan ke-20 di Eropah, terutamanya paling menonjol oleh oleh Soren Kierkegaard, Friedrich Wilhelm Nietzsche dan Martin Buber.

## Rujukan

* Eksistensialisme Filed under: Paradigm and Perspective, Philosophers
Ungureni, Bacău

**Ungureni** adalah sebuah komun yang terletak di Daerah Bacău, Romania. Disana terdapat 8 buah kampung iaitu: Bărtăşeşti, Bibireşti, Bota, Boteşti, Gârla Anei, Ungureni, Viforeni dan Zlătari.

## Rujukan
OGLE-TR-56b

**OGLE-TR-56b** ialah planet luar suria terletak kira-kira 1500 parsec dalam buruj Sagittarius, mengorbit bintang OGLE-TR-56. Planet ini yang ditemui pada 3 November 2002
oleh projek OGLE dan disahkan pada 4 Januari 2003 oleh kaedah Doppler.
Tempoh planet disahkan adalah paling singkat hingga penemuan WASP-12b disah pada 1 April 2008. 
Tempoh singkat dan kedekatan OGLE-TR-56 b kepada bintang bermakna ia adalah sebahagian daripada kelas objek dikenali sebagai Musytari panas.

Planet ini sedang mempunyai hujan besi.

## Lihat juga
* Optical Gravitational Lensing Experiment (OGLE)

## Rujukan

## Pautan luar

*
* 
*
OGLE-TR-56

**OGLE-TR-56** adalah bintang 17 magnitud terletak kira-kira 1500 parsec dalam buruj Sagittarius.
Bintang ini disenaraikan sebagai bintang berubah-ubah jenis bergerhana dengan gerhana kerana jalan planet dijelaskan dalam kertas penemuan.

## Sistem planet
Pada 2002, planet luar suria OGLE-TR-56b yang ditemui. At that time, it was the shortest period planet discovered.

## Lihat juga
* Senarai planet luar suria

## Rujukan

## Pautan luar
* (web Preprint)
* 
*
HAT-P-7b

**HAT-P-7b** (atau **[[Misi Kepler|Kepler]]-2b**) ialah planet luar suria ditemui pada 2008. Ia mengorbit secara terdekat kepada bintang induk GSC 03547-01402, dan lebih besar dan paling berat daripada Musytari.

## Lihat juga

* HAT-P-11b
* Projek HATNet
* Musytari panas
* Misi Kepler

## Rujukan

## Pautan luar

* HAT-P-7b light curve using differential photometry
* Kepler Shows Exoplanet Is Unlike Anything in Our Solar System
*
HAT-P-11b

**HAT-P-11b** (atau **[[Misi Kepler|Kepler]]-3b**) adalah planet luar suria mengorbit bintang HAT-P-11.

## Lihat juga
* HAT-P-7b
* Misi Kepler
* Projek HATNet
* Gliese 436 b

## Rujukan

## Pautan luar

*
Gliese 370 b

**Gliese 370 b** (atau **Gl 370 b**) adalah planet luar suria mengorbit bintang Gliese 370 yang terletak 36 tahun cahaya dalam buruj Vela.

Gliese 370 b adalah satu daripada planet luar suria yang terkecil ditemui terletak dalam zon kehidupan. Gliese 370 b, dengan Gl 581 d, adalah dikemukakan sebagai planet kehidupan sejak 25 Ogos 2011.

## Pengesanan dan penemuan
Planet itu ditemui oleh pakar sains di Universiti Geneva, Switzerland, diketuai oleh ahli astronomi Swiss Stéphane Udry program GTO Pencari Planet Ketepatan Tinggi Halaju Jejarian (HARPS), spektograf echelle kepersisan tinggi dipasang pada 3.6&nbsp;m ESO di Balai Cerap La Silla di Chile.

## Ciri-ciri
Pada 17 Ogos 2011, para penyelidik yang menerbitkan kajian mengenai planet ini, membuat kesimpulan bahawa Gliese 370 b adalah planet luar suria yang boleh didiami yang ditemui dalam masa itu dan satu daripada planet yang paling stabil yang ditemui oleh Pencari Planet Ketepatan Tinggi Halaju Jejarian. Planet itu mempunyai jisim Bumi minimum 3.6 ± 0.5, graviti permukaan kira-kira 1.4 g dan suhu dianggarkan 298 K (25 °C atau 77 °F) di atas atmosfera. Suhu dijangkakan serupa dengan suhu di Perancis Selatan, tetapi keadaan atmosfera berlainan terdapat dalam planet telah dianalisasikan untuk menganggarkan suhu permukaan. Ia mengorbit bintang induk dalam jarak kira-kira 0.26 AU, dengan tempoh orbit kira-kira 54 hari.

## Kehidupan dan iklim
Untuk suhu di bawah 270 K, untuk orbit bulatan, albedo planet mestilah 0.48 ± 0.05 dan keeksentrikan 0.11, albedo planet mestilah 0.52. Jika planet mempunyai separuh liputan awan, air patut wujud dalam bentuk cecair di planet memberi atmosferanya adalah serupa dengannya dan planet itu patut dikemukakan boleh didiami. Juga, jika albedo planet itu ditambahkan kerana liputan awan dalam planet, air patut wujud dalam bentuk cecair dalam planet itu, bermakna bahawa planet itu di sekeliling kehidupan.

## Lihat juga

* Planet Goldilocks
* Gliese 581 g
* Gliese 581 d
* Planet berlian

## Rujukan

## Pautan luar

*  Planet boleh didiami di sekeliling HD 85512
Gliese 370

**Gliese 370** adalah bintang jingga jenis K terletak 36 tahun cahaya dalam buruj Vela.

## Sistem planet

Pada 19 Ogos 2011, ia yang ditemui dengan menggunakan Pencari Planet Ketepatan Tinggi Halaju Jejarian (HARPS) bahawa Gliese 370 mempunyai planet 3.6 jisim Bumi dalam zon kehidupan. Planet itu, Gliese 370 b, patut sejuk untuk mempunyai air cecair jika planet itu mempunyai lebih daripada separuh liputan awan. Gliese 370 b adalah, dengan Gl 581 d, calon terbaik untuk menyiasat kehidupan sekarang, planet terdekat kehidupan.

## Nota

## Rujukan

## Pautan luar
* '''ARICNS''': 00766 
* '''NStars''': 0951-4330
Pertubuhan Gagasan Rakyat Didahulukan Negeri Perak

**Pertubuhan Gagasan Rakyat Didahulukan Negeri Perak** merupakan pertubuhan bukan kerajaan  (NGO) yang berusaha memperjuangkan nasib rakyat di Malaysia.

## Membantah filem Nasi Lemak 2.0

Presidennya, Faizal Affendi Hashim (adik Kamal Affandi Hashim) menyatakan pihaknya terkilan kerana filem arahan Namewee  ditayangkan sedangkan dia menerbitkan video klip di Youtube bertajuk `Negarakuku' yang menghina lagu kebangsaan dan masyarakat Malaysia berbilang kaum. Datuk Seri Hishammuddin Tun Hussein selaku Menteri Dalam Negeri (KDN) menyarankan sesiapa yang tidak puas hati , boleh mengemukaka bantahan.

## Rujukan
Inmarsat

** Inmarsat** merupakan penyedia perkhidmatan komunikasi satelit British yang menentu dan meninjau keselamatan maritim global selaras dengan Konvensyen Pertubuhan Satelit Maritim Antarabangsa yang ditandatangani di London pada 3 September 1976.

Northrop Grumman Corporation bekerjasama dengan Inmarsat Global Limited, London.
## Anugerah pengendali satelit terbaik
Pada 16 September 2011, Inmarsat terpilih sebagai Pengendali Satelit Global Terbaik oleh Minggu Perniagaan Satelit Sedunia 2011. Anugerah itu diberikan kerana prestasi syarikat yang hebat dan pencapaian yang cemerlang dalam beberapa kategori.Penilaian berdasarkan petunjuk prestasi dan penilaian kualitatif yang mengambil kira inovasi, keputusan strategik dan kesannya.Majlis tahun ke-15 itu diadakan di Paris,Perancis.

## Rujukan
Helle Thorning-Schmidt

**Helle Thorning-Schmidt** (lahir 14 Disember 1966, Rødovre, Denmark, 47) merupakan Perdana Menteri wanita pertama negara Denmark. 

Beliau menggantikan Mogens Lykketoft sebagai pengerusi Parti Sosial Demokratik  selepas Pilihan raya Denmark 2005. Selepas Pilihan raya Denmark 2007 dia menerajui parlimen Denmark tetapi gagal untuk mendapatkan majoriti. Selepas menang tipis dalam Pilihan raya Denmark 2011 pada 15 September 2011, beliau dijangka akan dilantik sebagai Perdana Menteri Denmark jika dipersetujui parti-parti pembangkang yang lain. Ratu Margrethe akan mengesahkan beliau sebagai Perdana Menteri wanita pertama Denmark.

Beliau telah berkhidmat sebagai Ahli Parlimen Eropah dari 1999-2004 sebelum dipilih ke Parlimen Denmark pada tahun 2005.

## Kehidupan awal
Helle Thorning-Schmidt dilahirkan di Rødovre pada tahun 1966, anak kepada Holger Thorning-Schmidt, seorang pensyarah dalam bidang matematik dan ekonomi negara di Universiti Copenhagen, dan Grete isterinya. Mereka menetap di pinggir bandar Copenhagen Ishoj. Ibu bapanya bercerai ketika dia berusia 10 tahun. 

## Pendidikan
Beliau berkelulusan ijazah sarjana sains politik dari Universiti Copenhagen pada tahun 1994. Beliau juga memegang ijazah sarjana pengajian Eropah jurusan dasar dan pentadbiran awam dari Kolej Eropah, sebuah universiti elit di Bruges, Belgium (1992-1993). Beliau fasih berbahasa Inggeris, Perancis dan bahasa Denmark.

Berkahwin dengan Stephen Kinnock yang ditemui ketika menghadiri College Eropah di Belgium. Mereka mempunyai dua orang anak.Beliau seorang demokrat sosial semasa belajar di Belgium dan menyertai Parti Demokrat Sosial Denmark pada tahun 1993. 

## Kerjaya Awal
Dari 1994-1997, beliau mengetuai sekretariat delegasi Denmark demokrat sosial di Parlimen Eropah. Selepas di Brussel, dia bekerja sebagai perunding antarabangsa dengan Gabungan Kesatuan Sekerja Denmark sehingga dipilih MEP pada tahun 1999 .

## Ahli Parlimen Eropah 1999-2004
Pada tahun 1999, Helle Thorning-Schmidt telah dipilih ke Parlimen Eropah sebagai ahli Parti Sosialis Eropah dengan lebih daripada 22,000 undi peribadi. Dalam tempoh lima tahun, beliau adalah seorang ahli Jawatankuasa Pekerjaan dan Sosial dan Jawatankuasa Perlembagaan Parlimen Eropah. Beliau bersama-mengasaskan Kempen bagi Parlimen Pembaharuan (CPR).

## Ahli-Folketing
Selepas Pilihan raya parlimen Denmark 2005, Thorning-Schmidt di Folketing. Sejak tahun 2005, beliau mewakili satu kawasan pilihan raya di tengah Copenhagen dipanggil Østerbrokredsen .

## Perdana Menteri wanita
Beliau terpilih selepas ketua pembangkang parti berhaluan kiri itu memenangi Pilihan raya Denmark yang diadakan pada 15 September 2011. Parti Sosial Demokratik itu menang tipis 89 kerusi daripada 179 kerusi parlimen yang dipertandingkan. 

Perdana Menteri Denmark sekarang, Lars Løkke Rasmussen dari Parti Liberal hanya menang 86 kerusi. Kunci pejabat Perdana Menteri diserahkan kepada Helle Thorning-Schmidt.Lars Loekke mengemukakan peletakan jawatannya kepada Ratu Margrethe di Copenhagen.

## Rujukan
Oktoberfest

***Oktoberfest*** adalah satu pesta atau festival tahunan yang berlangsung di Munich, Bavaria, Jerman. Diadakan pada akhir bulan September hingga awal bulan Oktober, pesta ini adalah salah satu pesta yang terkenal di negara dan yang terbesar di dunia dengan lima hingga enam juta pengunjung setahun. *Oktoberfest* merupakan sebahagian daripada budaya penduduk Bavaria kerana pesta ini pertama kali diadakan pada tahun 1810. Bandar lain di dunia juga mengadakan pesta Oktoberfest dengan menggunakan pesta ini di Bavaria sebagai model malahan dengan nama yang sama.

## Rujukan

## Pautan luar

* Imej dari Oktoberfest 
* Tapak sesawang rasmi Oktoberfest
* Cenderamata rasmi Oktoberfest
* Hippodrom
* Montreal real estate
* Hofbräu Oktoberfest Beertent
* Hacker-Festzelt
* Schottenhamel
* Ochsenbraterei
* Fischer Vroni
Daerah Negara (Republik Dominika)

**Daerah Negara** atau ***Distrito Nacional*** adalah salah satu subpembahagian yang terdapat di Republik Dominika. Subpembahagian ini hanya bagi bandaraya Santo Domingo sahaja. Ia bukanlah satu negeri tetapi "dianggap" sebagai sebuah negeri. Sebelum 16 Oktober 2001, Daerah Negara ini adalah lebih besar termasuk apa yang dikenali kini sebagai negeri Santo Domingo. Perangkaan dan peta yang diterbitkan secara am menunjukkan Daerah Negara dahulunya lebih besar. Daerah Negara juga tidak mempunyai kawasan luar bandar dan kawasan yang tidak dimajukan.

## Pautan luar
*  Oficina Nacional de Estadística, Portal Perangkaan Republik Dominika
*  Oficina Nacional de Estadística, Peta dengan pembahagian pentadbiran negeri-negeri Republik Dominika - boleh dimuat turun mengikut format PDF.
Khairul Hafiz bin Abdul Rahman

**Khairul Hafiz Abdul Rahman** (lahir 10 Oktober 1972) yang lebih dikenali sebagai **Serunai Faqir** merupakan salah seorang penulis di Malaysia yang berasal dari negeri Pahang, dan aktif menulis di Johor.

## Biodata
Khairul Hafiz turut menggunakan nama pena Serunai Faqir dan dilahirkan di Pekan, Pahang pada 10 Oktober 1972 sebelum mengikuti keluarganya berpindah ke Johor Bahru. Beliau kemudiannya menetap di Muar ketika usianya sembilan tahun.
## Kerjaya
Beliau memiliki Ijazah Sarjana Muda Undang-Undang, UKM, dan Diploma Pengurusan & Pentadbiran Awam (INTAN). Beliau bertugas sebagai Pegawai Tadbir Diplomatik(PTD) pada 1998 hingga 2006 sebelum mengambil keputusan menulis sepenuh masa dan menjadi tenaga pengajar muzik tradisional.

Beliau aktif menulis sejak 1989 dan merupakan ahli KEPEZI (Kelab Penulis Zaharah Nawawi). Beliau juga merupakan penulis tamu untuk majalah Senibeladiri sehingga kini dalam ruangan Gendang Silat.

## Pencapaian
Beliau pernah memenangi Hadiah Penghargaan Cerpen Remaja dan Umum, Hadiah Sastera Kumpulan Utusan (HSKU) Exxon Mobil 2006, Hadiah Sastera Darul Takzim 2007 (Cerpen Eceran), Hadiah Penghargaan Cerpen Remaja dan Umum, Hadiah Sastera Kumpulan Utusan (HSKU) Exxon Mobil 2007.

## Hasil karya
# Mantera hitam ; Alaf 21 , 2009.	 
# Mencari gayung : kumpulan cerpen ; Dewan Bahasa dan Pustaka, 2009.	 
# Dewangga sakti ; PTS One Sdn.Bhd, 2007.	 
# Lagukan senandung itu ; Dewan Bahasa dan Pustaka, 2007.

Antologi yang turut memuatkan karya beliau ialah Antologi Cerpen Kanak-Kanak “Mangkuk Tempurung Nenek”(AMN Publication, 2007) dan Antologi Cerpen dan Puisi HSKU Exxon Mobil 2006 & 2007. Kini bertugas sebagai editor di Pekan Ilmu Publications.

Blog beliau boleh dilayari menerusi laman http://serunaifaqir72.blogspot.com/ 

## Pautan luar
* Biodata Penulis Johor.